
ŠILUTĖS RAJONO SAVIVALDYBĖS ADMINISTRACIJOS
BIUDŽETO IR FINANSŲ SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL LEIDIMO IMTI ILGALAIKĘ PASKOLĄ“ PROJEKTO


2026 m. rugsėjo 9 d.

	1. Parengto projekto tikslai ir uždaviniai.

	Įstatymų nustatyta tvarka gauti ilgalaikę paskolą investiciniams projektams finansuoti.

	2. Kaip šiuo metu yra sureguliuoti projekte aptarti klausimai.

	Savivaldybė gali skolintis vadovaudamasi Lietuvos Respublikos biudžeto sandaros įstatymu, Lietuvos Respublikos fiskalinės sutarties įgyvendinimo konstituciniu įstatymu ir Lietuvos Respublikos Vyriausybės 2004 m. kovo 26 d. nutarimu Nr. 345 patvirtintomis Savivaldybių skolinimosi taisyklėmis. Lietuvos Respublikos vietos savivaldos įstatymo 15 straipsnio 2 dalies 21 punkte nustatyta, kad sprendimų dėl savivaldybės prisiimamų įsipareigojimų pagal paskolų sutartis priėmimas yra išimtinė savivaldybės tarybos kompetencija.

	3. Kokių pozityvių rezultatų laukiama.

	Savivaldybė galės prisidėti lėšomis prie investicinių projektų įgyvendinimo.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Keisti nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Antikorupcinis vertinimas neatliekamas, nes projektu nenumatoma reguliuoti visuomeninių santykių, kuriuose yra didelė korupcijos pasireiškimo tikimybė, kaip nustatyta Lietuvos Respublikos korupcijos prevencijos įstatymo 8 straipsnio 1 dalyje.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Šilutės rajono savivaldybės kontrolės ir audito tarnybos išvada pridedama.

	8. Projekto autorius ar autorių grupė.

	Biudžeto ir finansų skyriaus vedėja Dorita Mongirdaitė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Ilgalaikė paskola.

	10. Kiti, autorių nuomone, reikalingi pagrindimai ir paaiškinimai.

	Lietuvos Respublikos vietos savivaldos įstatymo 15 straipsnio 2 dalies 21 punkte reglamentuojama, kad sprendimų dėl savivaldybės prisiimamų įsipareigojimų pagal paskolų, finansinės nuomos (lizingo), kitų įsipareigojamųjų skolos dokumentų sutartis ir garantijų teikimo už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis priėmimas yra išimtinė savivaldybės tarybos kompetencija, laikantis Lietuvos Respublikos fiskalinės sutarties įgyvendinimo konstituciniame įstatyme numatytų ir Lietuvos Respublikos tam tikrų metų biudžeto patvirtinimo įstatyme nustatytų limitų (jeigu tokie limitai nustatomi) ir gavus savivaldybės kontrolės ir audito tarnybos išvadą. 
Fiskalinės sutarties įgyvendinimo konstitucinio įstatymo 5 straipsnis nustato, kad savivaldybės skola pagal įsipareigojamuosius skolos dokumentus, įskaitant paskolų, finansinės nuomos (lizingo) sutartis ar kitus įsipareigojamuosius skolos dokumentus, negali viršyti 60 procentų tam tikrų metų savivaldybės biudžeto pajamų, t. y. Šilutės rajono savivaldybės skola negali viršyti 58 806,5 tūkst. eurų.
Savivaldybės patvirtintame 2026 metų biudžete paskoloms grąžinti numatyta skirti 2 577,0 tūkst. eurų, iš jų 133,2 tūkst. eurų valstybės biudžeto paskolai, kuri neįskaičiuojama į skolinimosi limitus, grąžinti. Per 2026 m. sausio–rugsėjo mėnesius Savivaldybė grąžino 1 706,6 tūkst. eurų. Negrąžintų ilgalaikių paskolų likutis 2026 m. rugsėjo 1 d. – 12 335,1 tūkst. eurų. 
Vadovaujantis Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345, 4 punktu ir Lietuvos Respublikos fiskalinės sutarties įgyvendinimo konstitucinio įstatymo 5 straipsnio 1 dalimi, savivaldybės biudžetas turi būti planuojamas, tvirtinamas, keičiamas ir vykdomas taip, kad biudžeto asignavimai neviršytų jo pajamų, išskyrus metus, kuriais pagal Vyriausybės arba jos įgaliotos institucijos viešai paskelbtą ekonominės raidos scenarijų, dėl kurio nepriklausoma fiskalinė institucija skelbia išvadą, numatomas neigiamas produkcijos atotrūkis nuo potencialo. Šiuo atveju savivaldybės biudžeto išlaidos negali viršyti savivaldybės biudžeto pajamų daugiau kaip 1,5 procento.
Įvertinus Savivaldybės 2026 metų biudžeto rodiklius ir teisės aktuose nustatytus fiskalinės drausmės bei skolinimosi reikalavimus, Šilutės rajono savivaldybė 2026 metais gali pasiskolinti       1 400,0 tūkst. eurų.
Lietuvos Respublikos viešųjų pirkimų įstatymo 6 straipsnio 7 punkte nustatyta, kad šio įstatymo reikalavimai netaikomi paskoloms, susijusioms ar nesusijusioms su vertybinių popierių arba kitų finansinių priemonių emisija, pardavimu, pirkimu ar perleidimu.
Savivaldybės administracija parengs paskolos gavimo sąlygas ir kvies kredito įstaigas teikti pasiūlymus. Paskolos sutartis bus sudaryta su kredito įstaiga, pateikusia ekonomiškai naudingiausią pasiūlymą pagal nustatytą vertinimo kriterijų – mažiausią nekintamą maržą.
Bus įgyvendinti investicijų projektai, numatyti Savivaldybės strateginio veiklos plano 2026 metų programose.

	Eil. Nr.
	Priemonės pavadinimas
	Priemonės kodas
	Valstybės funkcija
	2026 m. asignavimai, Eur

	1.
	Pamario pagrindinės mokyklos pastato ir stadiono atnaujinimo darbai
	08.01.02.19.
	09.02.01.01.
	870 000,00

	2.
	Išlaidos įgyvendinamiems projektams
	08.01.02.34.
	01.03.02.09.
	330 000,00

	3.
	Seniūnijų vietinės reikšmės kelių remontas ir rekonstrukcija
	 08.01.05.02. 
	04.05.01.02. 
	200 000,00

	 
	   IŠ VISO
	 
	 
	1 400 000,00





	
Biudžeto ir finansų skyriaus vedėja
	
Dorita Mongirdaitė






